Среда, 15.04.2015 16:55. Рубрика: Людзі, Прадпрыемствы Tags: люди, предприятия, природа У яго працоўнай кніжцы адзначана толькі адно месца працы: ДДЛГУ “Асіповіцкі вопытны лясгас”. Пасаду галоўнага ляснічага Віктар Уладзіміравіч заняў у 1997 годзе, маючы ўжо 22-гадовы стаж работы на прадпрыемстве. Ведаў лясгас, без перабольшвання, як уласную кішэню, і гэтыя веды дапамаглі справіцца з сур’ёзным выпрабаваннем. Адразу пасля назначэння яму давялося ледзь не паўгода выконваць яшчэ і абавязкі дырэктара — тагачасны кіраўнік цяжка захварэў. Падчас таго “экзамену на трываласць” і сфармуляваў Дамарад прынцыпы работы, якімі карыстаецца сам і імкнецца ўкараняць у калектыве.